พอดีหลังคลอดลูกแบบธรรมชาติได้2เดือนกว่าหนูก้มีเพศสัมพันกับแฟนแต่พอมีเพศสัมพันกันเสร็จแล้วกับมีเลือดออกทางช่องคลอดแบบนี้ติดต่อกันมา2ครั้งแล้วค่ะจะอันตรายไหมค่ะต้องไปปรึกษาแพทย์ที่โรงพยาบาลรึป่าวค่ะ
สวัสดีค่ะ หากคลอดลูกได้ 2 เดือนแล้ว หากได้มีเพศสัมพันธ์โดยไม่ได้ใช้วิธีคุมกำเนิดใดๆ อาจมีโอกาสที่จะตั้งครรภ์ได้ โดยเฉพาะหากไม่ได้ให้นมลูกอยู่ ดังนั้น หลังจากนี้ หากจะมีเพศสัมพันธ์ ควรใช้ถุงยางอนามัย และเมื่อมีประจำเดือนมาแล้ว ก็ควรเริ่มใช้ยาฮอร์โมนต่างๆ คุมกำเนิด เช่น ยาเม็ดคุมกำเนิด ยาฉีดคุมกำเนิด ยาฝังคุมกำเนิด เป็นต้น โดยหากยังต้องกาให้นมลูกอยู่ ก็ควรเลือกทานยาคุมกำเนิดชนิดฮอร์โมนเดี่ยว (เช่น ยี่ห้อ exluton, dailyton) หรือฉีดยาคุมกำเนิดชนิดที่ฉีดทุก 3 เดือน เป็นต้นสำหรับเลือดที่ออกหลังจากมีเพศสัมพันธ์ อาจเกิดจาก- การมีเพศสัมพันธ์ที่รุนแรง หรือใช้ท่าทางพิศดาร อาจมีผลทำให้เยื่อบุช่องคลอดเกิดการฉีกขาดเล็กน้อยได้ ซึ่งเลือดที่ออกมักมีปริมาณไม่มาก ไหลแบบซึมๆ และจะค่อยๆ หยุดไหลได้เองภายในไม่กี่วัน- มีการติดเชื้อที่ปากมดลูก หรือช่องคลอด ซึ่งมักมีตกขาวที่ผิดปกติร่วมด้วย- มีติ่งเนื้อที่ปากมดลูก- มีการอักเสบติดเชื้อในโพรงมดลูก มักมีอาการปวดท้องน้อยร่วมด้วย หรือมีไข้ ปัสสาวะที่ผิดปกติ- มะเร็งปากมดลูก นอกจากมีเลือดออกหลังมีเพศสัมพันธ์ มักมีอาการเลือดออกกะปริดกะปรอย ตกขาวมีเลือดปน ปวดท้องน้อยหากยังคงมีเลือดออกทุกครั้งที่มีเพศสัมพันธ์ หรือมีเลือดออกกะปริดกะปรอย มีปวดท้องน้อย โดยที่ไม่ได้ใช้ยาฮอร์โมนใดๆ แนะนำควรไปพบสูติ-นรีแพทย์เพื่อตรวจค่ะ นอกจากนี้ก็ควรตรวจหาการตั้งครรภ์ดู หลังจากมีเพศสัมพันธ์ไปแล้วอย่างน้อย 2 สัปดาห์ด้วยค่ะ